B' dedika lill- memorja ta' Julian Manduca u x- xogħol siewi tiegħu fil- ġlieda favur l- ambjent . Kemm għaddejt minn hawn fil- palazz tiegħek imlibbes in- natura biex nersaq lejk bil- mod il- mod . . . B' xuxtek mifruxa sa tgħatti il- koppla smewwija li tinkurunak int tibqa' umli u int li frixt gheruqek sa minn żmien il- kavallieri biex tindokra ġenerazzjonijiet sħaħ ta' ħlejjaq tiġi tistmani daqsek għax f' palazzek bibien m' għandekx u libru nidħol jien minn kull naħa biex inkellmek meta rrid u int tismagħni dejjem Imma aktar jien imxennaq għal gherfek noqgħod tahtek herqan biex nisma' l- istejjer tiegħek taz- żmien imgħoddi mitluf nissemma' għall- għanjiet tiegħek li jirrakkuntaw is- sliem u l- ġlied u l- biza' mill- furbani ta' meta t- tajr azzarjat riegħed l- art u s- sema u ġab miegħu ix- xita tal- ħadid jaħraq u mal- majjistral ukoll iddoqq il- kantileni ta' meta ġew l- inġenji wikkiela u tħanżru u ffangaw fil- palazz abbundanti tiegħek biex ħallew madwarek roqgħa waħda biss U minkejja li taf li għad tiġi l- gaffa int tibqa' tippriedka l- ġmiel